ורוניקה

הסוג ורוניקה (שם מדעי: Veronica) הנקרא על שם ורוניקה הקדושה הוא סוג חשוב שהועבר ממשפחת הלועניתיים למשפחת הגולניתיים.
בסוג זה נכללים עשבים של חצי הכדור הצפוני שלהם כותרת גלגלית (פרושה). בסוג כ-500 מינים, מהם 19 מצויים בארץ ישראל.

תיאור כללי
סוג זה שייך למשפחת הגולניתיים ומהווה את אחד הסוגים החשובים בה. הוא מאופיין בפרח פרוש ולא סימטרי לחלוטין, שצבעו הנפוץ ביותר הוא כחול בהיר. קומת הצמחים נמוכה או בינונית. 

תפוצתו של סוג זה בעיקר באסיה ובאירופה, כאשר רוב המינים מעדיפים בתי גידול קרירים. ככל שמדרימים, עולה מספר המינים החד שנתיים על הרב שנתיים, וכלל זה בא לידי ביטוי גם במינים המיוצגים בארץ ישראל. ישראל והמזרח התיכון מהווה עבור מינים מסוימים קצה גבול תפוצה דרומי.

שם הסוג העברי הוא ורוניקה, כשם הלטיני. מראשית המחקר הבוטני בארץ השם המקובל היה ברוניקה- ייתכן שהשינוי הקל בהגיית השם מקורו בהסתייגות מהשם הנוצרי. ועדת השמות לענייני צמחים של האקדמיה ללשון העברית קבעה את השם הנוכחי.

השקפות סיסטמטיות שונות
חלוקות סיסטמטיות אחרונות משייכות את הסוג ורוניקה למשפחת הלחכיים יחד עם סוגים רבים נוספים במשפחת הלועניתיים. כמו כן נמצאה קרבה בין סוג זה לבין הסוג הבה שכמה ממיניו משמשים כצמחי נוי בארץ, והסוג הבה יחד עם סוגים אוסטרלו-אסיאתיים נוספים כמו Derwentia, Detzneria, Chionohebe, Heliohebe, Leonohebe Parahebe צורפו לסוג ורוניקה. על-פי חלוקה זו, כולל הסוג 500 מינים, והוא הגדול במשפחת הלחכיים. יש לציין שחלוקה זו אינה מקובלת על כל החוקרים, והיא אינה מיוצגת במרבית המקורות הכתובים והמקוונים בתחום.

תיאור מורפולוגי
על סוג זה נמנים עשבים חד שנתיים או רב שנתיים, כאשר מינים רב שנתיים רבים מצטיינים בקני השורש שלהם. עלי הוורוניקה ערוכים על הגבעול בצורה נגדית, לעומת העלים העליונים הסמוכים לפרח שהם ערוכים בצורה מסורגת. 

גביע הפרח מחולק ל-4 או 5 אונות, שלרוב אינן סימטריות. הכותרת פרושה, גלגלית. עלי הכותרת מאוחים- כלומר, הם אינם ניתנים להפרדה, ובלתי סימטריים, כאשר האונה העליונה רחבה יותר. צורת עלי הכותרת מהווה את אחד המפתחות לזיהוי המינים. 

צבע הכותרת לרוב כחול בהיר, ולעיתים לבן או ורוד. 
מספר האבקנים- 2, והם לרוב ארוכים מהכותרת. 

פרי הוורוניקה הוא מטיפוס הלקט, צורתו עגולה, פחוסה. הוא מחולק לשני חלקים ('מגורות'), ולרוב עלי הפרח בולט ממנו.

מיני הסוג

מינים בצמחיית ארץ ישראל

מובאים לפי סדר סיסטמטי

ורוניקה סקרדית (veronica scardica)- 
ורוניקה עדינה (veronica anagalloides)- 
ורוניקת החולה (veronica lysimachioides)- 
ורוניקת המים (veronica anagallis-aquatica)- 
ורוניקה אפרפרה (veronica pollifolia)- 
ורוניקה ארוכת-שיבולת (veronica macrostachya)- 
ורוניקה מזרחית (veronica orientalis)- 
ורוניקה קרחת (veronica leiocarpa)- 
ורוניקה כפופת-עוקץ (veronica campylopoda)- 
ורוניקה סורית (veronica syriaca)- 
ורוניקה דו-אונתית (veronica biloba)- 
ורוניקה השדה (veronica arvensis)- 
ורוניקה לבנה (veronica cymbalaria)- 
ורוניקה קטנת-פרחים (veronica panormitana)
ורוניקה מבריקה (veronica polita)- 
ורוניקה קיסוסית (veronica hederifolia)- 
ורוניקה דביקה (veronica viscosa)- 
ורוניקה פרסית (veronica persica)-

מינים המשמשים כצמחי תרבות
ורוניקה משובלת (veronica spicata)- 
ורוניקה משתרעת (veronica prostrata)-

לקריאה נוספת 
אבי שמידע ומיכה לבנה, (1983). החי והצומח של ארץ ישראל (כרך 11, עמודים 101–102), הוצאת משרד הביטחון, תל אביב.
פינברון-דותן, נעמי ודנין, אבינעם. (1991). המגדיר לצמחי בר בארץ-ישראל, (611-615). ירושלים, הוצאת כנה. 
 קטלוג צמחים - משתלת מלצר. (2007). כפר ידידיה.

קישורים חיצוניים 

 
 ורוניקה באתר צמחיית סין

צמחים שתוארו ב-1753
טקסונים שתוארו בידי קארולוס ליניאוס
לועניתיים
צמחי נוי

pt:Besseya